Dragi učenci, drage učenke 7.b in 7.c razreda

Pred nami je nov teden. Po kratkih počitnicah ste vsi, vsaj upam, pripravljeni na nove izzive. Ker se letos po sedanjih podatkih ne bomo več vrnili v šolske klopi, bomo morali ocene pridobiti drugače.

V maju imamo načrtovan šolski spis in test. Testa na daljavo ne bomo pisali, **bomo pa v tednu od 18. 5. do 23. 5. pisali spis za oceno**.

Dobili boste podrobna navodila in seveda kriterije.

**Druga ocena bo ocena iz domačega branja, zato prosim, da mi čim prej pošljete napisano domače branje (3. knjiga). Iz vsakega oddelka mi manjka polovica nalog.**

**4. knjiga je obravnava pesniške zbirke. Kako bomo to izvedli, vam bom še sporočila.**

**Bom pa pri zaključevanju ocen upoštevala tudi vaše dokaze o delu na daljavo. Nekateri se mi redno oglašate, drugi pa malo manj.**

**Ta teden bomo obravnavali svojilne in vprašalne zaimke. Reševali boste naloge iz delovnega zvezka str. 18 – 29.**

**Na listu imate kratko razlago obeh zaimkov. List si lahko skopirate in prilepite v zvezek ali pa snov prepišete.**

**Dobili ste tudi dva delovna lista za vajo.**

**Konec tedna mi napišite, kaj ste se ta teden naučili, lahko pa mi pošljete tudi delovne liste, da jih pregledam.**

**Še vedno pa sem vam na voljo za vsa vprašanja, ki se vam porajajo.**

**Če kdo želi še kakšno vajo več, naj mi sporoči.**

**Veliko uspeha pri delu.**

**Lep pozdrav Silvana Mislej**